Matriekuitslae gou bekendFoto: Twitter Die minister sal die slaagsyfer en ander inligting bekend maak, terwyl matrieks Donderdag hul uitslae aanlyn, in koerante of by skole, kan kry. Die departement se direkteur-generaal sal ook na verwagting Woensdag ŉ tegniese aanbieding doen oor die uitslae, die merk van vraestelle en punte wat aangepas is. Umalusi, die raad vir gehalteversekering in algemene en verdere onderwys en opleiding, het op 29 Desember die “geloofwaardige” matriekuitslae van 2016 goedgekeur. Verlede jaar se matrieks is die derde graad 12-klas wat hul finale eksamen afgelê het onder die nuwe leerplan, die kurrikulum en assesseringsbeleidsverklaring (Caps). Prof. John Volmink, voorsitter van die Umalusi-raad, het laat blyk daar was sommige besware oor die 2016- eksamen-uitslae. “Hoewel leerderprestasie in baie vakke van jaar tot jaar fluktueer, moet ons wiskunde uitsonder as een van die sleutelvakke, waarvan die naald die afgelope paar jaar nog nie beduidend geskuif het nie,” het hy gesê. “Dit is inderdaad kommerwekkend dat wiskundegeletterdheid sedert 2004 ook nou saam met wiskunde, ŉ leergebied is waar leerderprestasie kritiek laag is.” Die 2015-slaagsyfer was 70,7%, ŉ afname van 5,1% in vergelyking met die slaagsyfer van 75,8% in 2014. Die Wes-Kaap was die provinsie wat die beste presteer het, met ŉ slaagsyfer van 84,7%, gevolg deur Gauteng met 84,2%. Die Vrystaat het 81,% behaal. Matrieks kan nou registreer om ŉ SMS te ontvang wanneer hul uitslae gratis op Maroela Media beskikbaar is. Klik hier om te registreer: https://maroelamedia.co.za/nuus/sa-nuus/matrieks-2016-registreer-om-kennisgewings-te-ontvang/